Dubai My Love

Dubai My Love merupakan sebuah filem romantik Malaysia 2017 arahan Aidilfitri Mohd Yunos dengan skrip ditulis oleh Fairul Nizam Ablah. Ia dibintangi oleh Erwin Dawson, Hanna Aqeela, Ben Ali dan Putri Najuwa dan ditayangkan pada 26 Oktober 2017.

Sinopsis
Mengisahkan tentang seorang lelaki bernama Amar yang terpaksa menanggung malu selepas kekasihnya Balqis tidak munculkan diri pada hari perkahwinan mereka. Berikutan itu, Amar telah membawa diri ke Dubai untuk memulakan hidup baru dan ketika di sana dia bertemu dengan Maryam. Bagaimana saudara Balqis, Fazleena, telah datang melawatnya, mengingatkannya kepada Balqis dan menguji cintanya pada Maryam.

Pelakon
 Erwin Dawson sebagai Amar
 Hanna Aqeela sebagai Fazleena
 Ben Ali sebagai Ilham
 Putri Najuwa sebagai Maryam

Penerbitan
Dubai My Love diarahkan oleh Aidilfitri Mohd Yunos yang sebelum ini mengarahkan filem Klip 3GP (2011) dan Aku Haus Darahmu (2017) dan juga filem kedua terbitan Tsar Asia Sdn. Bhd. Filem ini menjalani penggambaran sebanyak 80 peratus di lokasi menarik sekitar Emiriah Arab Bersatu (UAE) yang mendapat kerjasama daripada Dubai Tourism. Pelakon baru Erwin Dawson, Hanna Aqeela, Ben Ali dan Putri Najuwa telah terpilih untuk menjayakan peranan utama. Atlantis The Palm, The Gold Souk, Dubai Marina, Pantai Jumeirah, Burj Khalifa dan Padang Pasir Safari ialah antara lokasi penggambaran. Kos pembikinan filem ini dianggarkan berjumlah RM1 juta.

Keluaran dan sambiutan
Dubai My Love ditayangkan pada 26 Oktober 2017.

Rujukan

Pautan luar
 

Filem 2017
Filem Malaysia tahun 2017
Filem cinta Malaysia
Filem arahan Aidil Fitri Mohamed Yunos